**Selecția studenților în programele Erasmus+ și SEE pentru participare în SEMESTRUL 2 din anul universitar 2025/2026**

*Dragi studenți,*

O mobilitate internațională, fie la studii, fie în plasament contribuie în mod decisiv la formarea profesională și a personalității voastre. Bursele Erasmus+ și SEE vă sunt accesibile în urma selecției desfășurată la Facultatea de Hidrotehnică, Geodezie și Ingineria Mediului.

Depunerea aplicațiilor se va face la coordonatorul Erasmus/SEE al facultății, dl. Șef lucrări dr. ing. **Marius TELIȘCĂ**, iar dosarul de candidatura va cuprinde o cerere tip, o scrisoare de motivație, un Curriculum Vitae și un certificat de competente lingvistice.

Selecția va avea loc în ziua de JOI, 23 OCTOMBRIE 2025, ora 15.00 (interviu online pe platforma Google Meet) pe baza dosarelor individuale depuse în perioada 13-22.10.2025 (cel târziu la ora 15.00 a zilei de 22 OCTOMBRIE).

Certificatul de competențe lingvistice poate fi obținut anterior candidaturii (se anexează copie) sau poate fi eliberat ulterior, la cerere, de către Centrul Linguatek din cadrul universității noastre.

Alegerea universității partenere pentru desfășurarea mobilității de studiu se face în baza listei de acorduri existente pe pagina web a facultăţii destinata programului ERASMUS+ [( https://hgim.tuiasi.ro/studenti/erasmus)](file:///D:\Catedra\ERASMUS-SOCRATES\2024-2025\(%20https:\hgim.tuiasi.ro\studenti\erasmus)) urmărind valabilitatea pentru programe de licență, de master sau doctorat.

Regulamentul aprobat pentru organizarea stagiilor pentru studenții Erasmus+ KA103; acesta împreuna cu anexele este publicat în Manualul procedurilor și poate fi accesat pe aceeaşi pagina (<https://hgim.tuiasi.ro/studenti/erasmus>)

Pentru semestrul 2 din anul universitar 2025/2026 cuantumul burselor este:

- stagii de studiu: 674 euro/lună pentru stagii în țările din Grupul 1 + 2; 606 euro/luna pentru stagii în tarile din Grupul 3. Cazurile sociale beneficiază suplimentar de 250 euro/luna.

- stagii de plasament: valorile de la stagiile de studiu + 150 euro/luna; Pe site-ul facultății, la meniul ”Studenți”, subsecțiunea ”Erasmus” găsiți clasificarea țărilor în cele 3 grupuri, precum si Anexa IV cu toate baremele aplicabile.

- stagii de scurtă durată: participări la mobilități fizice de scurtă durată (5-30 de zile) sau BIP – Blended Intensive Program (79 euro/zi de activitate).

Pentru detalii suplimentare vă invităm să contactați coordonatorul Erasmus/SEE al facultății, dl. Șef lucrări dr. ing. **Marius TELIȘCĂ**, email: [marius.telisca@academic.tuiasi.ro](mailto:marius.telisca@academic.tuiasi.ro)

**“Erasmus mission: CHANGING LIVES, OPENING MINDS!”**